Diari Oficial de la Generalitat Valenciana


Sumari del DOGV 6089, del 28-08-2009 (2009/9721)

RESOLUCIÓ de 19 d'agost de 2009, del conseller de Benestar Social i vicepresident tercer del Consell, per la qual s'incrementen els crèdits amb què es financen les ajudes destinades a servicis socials, convocades per mitjà de l'Ordre de 23 de desembre de 2008, de la Conselleria de Benestar Social, per la qual es regulen i convoquen ajudes en matèria de servicis socials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6089

Data del DOGV
:   28-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9721


Data del document
:   19-08-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * tercera edat
    * reclús
    * institució pública
    * assistència social
    * reinserció social
    * persona sense domicili
    * ajuda als necessitats
    * administració local
    * mitjans per a discapacitats
    * suport econòmic
    * prestació social
    * ajuda als refugiats
    * exclusió social
    * ajuda social
    * servei social
    * integració social
    * grup ètnic
    * ajuda pública
    * ajuda als discapacitats
    * societat sense fins de lucre

RESOLUCIÓ de 19 d'agost de 2009, del conseller de Benestar Social i vicepresident tercer del Consell, per la qual s'incrementen els crèdits amb què es financen les ajudes destinades a servicis socials, convocades per mitjà de l'Ordre de 23 de desembre de 2008, de la Conselleria de Benestar Social, per la qual es regulen i convoquen ajudes en matèria de servicis socials. [2009/9721]  
L'Ordre de 23 de desembre de 2008 (DOCV núm. 5929, de 9 de gener de 2009), de la Conselleria de Benestar Social, per la qual es regulen i convoquen ajudes en matèria de servicis socials per a l'exercici 2009, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes queda condicionat a l'aprovació dels crèdits corresponents.  
Aprovada i publicada la Llei 17/2008, de 29 de desembre (DOCV núm. 5924, de 31 de desembre de 2008), de Pressupostos de la Generalitat per a l'exercici 2009, de conformitat amb el que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir, mitjançant Resolució de 31 de març de 2009 (DOCV núm. 5989, de 6 d'abril de 2009), a donar publicitat als crèdits i a la línia de subvenció destinats al finançament de les ajudes regulades i convocades per l'esmentada Ordre de 23 de desembre de 2008, de la Conselleria de Benestar Social.  
No obstant això, en estos moments hi ha disponibilitat pressupostària en les línies T0228, «Servicis socials generals», i T1827, «Programes d'acció comunitària», que permet incrementar el finançament de l'Ordre de 23 de desembre de 2008.  
En virtut d'això, i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits destinats a finançar l'Ordre de 23 de desembre de 2008 (DOCV núm. 5929, de 9 de gener de 2009), de la Conselleria de Benestar Social, per la qual es regulen i convoquen ajudes en matèria de servicis socials per a l'exercici 2009, corresponents a les línies de subvenció que a continuació es detallen del programa pressupostari 313.10, Servicis Socials.  
Denominació: Servicis socials generals  
Línia de subvenció: T0228  
Consignació pressupostària inicial: 11.216.473,70 €  
Consignació pressupostària actual: increment de 4.400.000,00 €, i passa de 33.990.448,70 € a 49.247.965,70 €  
Procedència i quantia dels fons:  
Propis condicionats: 9.774.020,00 €  
Propis no condicionats: 01.517.332,70 €  
Externa: Ministeri de Sanitat i Política Social: 9.774.020,00 €  
Denominació: Programes d'acció comunitària  
Línia de subvenció: T1827  
Consignació pressupostària inicial: 956.318,27 €  
Consignació pressupostària actual: increment de 450.000,00 €, i passa de 956.318,27 € a 1.406.318,27 €  
Procedència i quantia dels fons: propis  
Segon  
Publicar la present resolució en el Diari Oficial de la Comunitat Valenciana.  
València, 19 d'agost de 2009.- El conseller de Benestar Social i vicepresident tercer del Consell: Juan Gabriel Cotino Ferrer.